
FEDERACIJA BOSNE I HERCEGOVINE

SREDNJOBOSANSKI KANTON 

OPĆINSKI SUD U TRAVNIKU 

Broj: 51 0 I 200117 23 I 2 
Travnik, 17.11.2023. godine 


Općinski sud u Travniku, sudija Senad Murtić u izvršnom postupku tražioca izvršenja EOS MATRIX d.o.o. za poslovne usluge Sarajevo, ul. Trg Solidarnosti 2a, Sarajevo protiv izvršenika Marjanović Božo, Škulji broj 30B, Travnik, radi naplate potraživanja, vrijednost spora 10.000,00 KM (uvećano za kamate i troškove)van ročišta dana 17.11.2023. godine donio je:

Z A K LJ U Č A K 


Određuje se prva javna prodaja nekretnine za dan (četvrtak) 21.12.2023. godine sa početkom u 9,00 sati i to: prodajom suvlasničkog dijela 1/3 nekretnine izvršenika Marjanović Bože upisane u z.k.ul. broj 48, k.č. broj 555, oranica Đolčić, površine 1800 m2 i k.č. broj 558/2, oranica Đolčić, površine 1700 m2  KO SP_Sečevo Selo, ukupne površine 3.500,00 m2, procijenjene vrijednosti prema procjeni 1/3 suvlasničkog dijela navedenih nekretnina stalnog sudskog vještaka građevinske struke Ganibegović Ćamila na iznos od 8.166,67 KM.
             Javno nadmetanje održat će se u zgradi Općinskog suda u Travniku sudnica broj 49., a do tog vremena primaju se prijave zainteresovanih kupaca na istoj adresi.
1. Na ročištu za prvu javnu prodaju nekretnina se ne može prodati ispod 1/2 utvrđene vrijednosi. Ročište će se održati i ako bude prisutan samo jedan ponuđač.

2. Potencijalni kupci su dužni položiti osiguranje u iznosu od 817,67 KM i o tome pružiti dokaz sudu 

     prije otvaranja ročišta. Uplata osiguranja se vrši na depozitni račun suda.

     Tražitelj izvršenja nije dužan uplaćivati osiguranje. 

    Ponuđačima čija ponuda nije prihvaćena osim za 3 (tri) najbolja ponuđača, vratit će se osiguranje odmah  

     nakon zaključivanja javnog nadmetanja.

3. Najbolji ponuđač-kupac je dužan da kupovnu cijenu po kojoj je nekretnina prodata položi sudu u roku   

    od 30 dana računajući od dana prodaje. Ako kupac u tom roku ne položi cijenu prodaja će se proglasiti   

     nevaljanom i novim Zaključkom odrediti da je nepokretnost prodana drugom po redu ponudiocu koji  

    treba po prijemu tog Zaključka sudu deponovati prodajnu cijenu u roku od 30 dana. Ukoliko drugi 

     ponuđač ne položi cijenu u ostavljenom roku sud će nekretninu ponuditi trećem ponuđaču pod istim 

     uslovima. Ako kupci u ostavljenim rokovima ne polože prodajnu cijenu sud će oglasiti da je prodaja 

     neuspjela i odredit će novu prodaju. Ova pravila se primjenjuju i u slučaju odustanka trećeg ponuđača.

4. Ovaj Zaključak će se dostaviti strankama i nadležnom organu Poreske uprave, te će se objaviti na  

    oglasnoj ploči suda.

5. Poreze i takse u vezi sa prodajom dužan je platiti kupac.

6. Stranka može o svom trošku objaviti Zaključak o prodaji u sredstvima javnog informisanja, odnosno da o Zaključku obavijesti lica koja se bave posredovanjem u prodaji nepokretnosti.

Stranke se mogu sporazumjeti da se prodaja navedene nekretnine izvrši i neposrednom pogodbom do otvaranja ročišta za javno nadmetanje. 

                                                                                                                                                       Sudija

                                                                                                                                                   Senad Murtić

Pouka: Protiv ovog zaključka nije dozvoljen pravni lijek.    

